Vrbaški Grad
<s>Vrbaški Grad  ili Banjalučka tvrđava se nalazila na uzvisini iznad  Gornjeg Šehera, na lijevoj obali Vrbasa.</s><s>Prema Hamdiji Kreševljakoviću,  kao grad se po  prvi put spominje 1494. godine,  kao grad u onovremenoj Jajačkoj Banovini,  poslije Jajca,  najvažniji i najtvrđi grad u dolini Vrbasa.</s>

<s>Historija
Skupa sa Jajcem, banjalučka utvrda  se  najduže žestoko opirala osmanlijskom nadiranju.</s><s>Uspjele su ga osvojiti tek  koncem 1527.  ili prvih dana 1528, nakon prodora dolinom Vrbanje, tj. Boja na Večićkom polju i pada utvrde Kotor(1519), kao centra Župe Vrbanja.</s><s>U jednoj ispravi kralja Vladislava II Jagelovića,  od 6. februara 1494., kao kaštelan Banja Luke,  se  spominje  Juraj Mikulasić, što se vjerovatno odnosi na  starorimsku utvrdu Kastel.</s>

<s>Pod gradom bila je varoš s jednim katoličkim samostanom.</s><s>Za vrijeme turskog pustošenja 1494.  i  1495.</s><s>Stanovništvo je  dobijalu  pomoć od kralja.</s><s>Od 1519., Banja Luka se  spominje zajedno s gradovima Vrbasom i Zvečajem  (Banya Lwka, Zweczay cum castro Verbaz).</s><s>U vrijeme Kreševljakovića ostaci grada Banje Luke su se vidjeli  na brežuljku iznad lijeve obale Vrbasa u Gornjem Šeheru.</s>

<s>U svom ratnom pohodu na zapadnu Bosnu, Gazi Husrev-beg je 1520-ih brzo napredovao, osvojivši Kotor (1521.), (vjerovatno) Zvečaj, Greben, Sokol, Jezero, Vinac, Vrbaški Grad, Livač, Karmatin, Bočac, Udbinu, Vranu, Modruč i Požegu.</s>

<s>Tokom  turske vladavine  u Banjaluci su  bila jedno vrijeme (17.  stoljeće)  dva grada, tj. dvije tvrđave.</s><s>Jedna je bila  u  Gornjem, a druga u Donjem Šeheru.</s><s>Ta dva grada spominju i  A. Georgiceo (1626.),  Hadži Kalfa  (oko 1650.), biskup Maravić  (1655.)  i Evlija Čelebija 1660.  godine.</s>

<s>Gornji Šeher je onaj dio današnje Banje Luke, koji je postojao prije turske okupacije i, kako je već rečeno, sastojao se od grada i varoši.</s><s>Turski izvori ga navode kao Eski Banja Luka  (Stara Banja Luka).</s><s>Prema njima, bilo je vidjelo se  ponešto ostataka  ovoga grada na lijevoj obali Vrbasa iznad mosta preko potoka Sutrulije.</s><s>Prema  Evliji Čelebiji,  taj grad se spuštao  do Vrbasa, a nakon toga su nađeni tragovi zida baš do obale te rijeke.</s><s>Taj grad i Podgrađe spominje i Sofi Mehmed-pašina zakladnica,  koja je napisana 1554.</s><s>Hadži Kalfa zove ga Gornji Grad, razlikujući ga od  Donjeg Šehera, pri čemu naglašava  da je uzet od nevjernika.</s><s>Tada je taj grad  bio samostalan i imao svoju posadu i svoga dizdara.</s><s>Ne zna se kada je napušten, ali se pretopstavlja  je to moglo biti poslije 1688.</s><s>Smatra se pouzdanom činjenicom da  nije postojao prilikom  prodora  princa  Hildburghausena  1737.  godine.</s>

<s>Neki historičari su ovaj grad u današnjem Gornjem Šeheru poistovjećivali  s Vrbaškim Gradom (Verbaz, Orbasz, Urbaz, Vrbaz, Wrbaz).</s>

<s>Kako se od  1518.  godine  posebno spominje grad Banja Luka, a napose grad Vrbas, jasno je da su to bila  dva grada.</s><s>Vjerovatno je  je da je još prije turske okupacije na teritoriju današnjeg Gornjeg Šehera bio grad i pod njim varoš i da se oboje zvalo Banja Luka.</s><s>U tom slučaju, ostaje otvoreno pitanje  gdje je onda bio grad Vrbas ili su Vrbas i Vrbaški Grad ustvari dva naziva za istu tvrđavu.</s>

<s>Donji Šeher osnovao je Ferhat-paša Sokolović, kada je  izgradio džamiju koja je poznata kao Ferhadija, zadužbine i druge objekte.</s><s>Grad u Donjem Šeheru sagrađen je tik uz lijevu obalu Vrbasa i zvaše se Novi Grad.</s><s>Ovaj je grad je i pedeetih godina prošlog stoljeća bio  u dobrom stanju.</s><s>Na mjestu ovoga grada, 1587.</s><s>Bila je  je tophana (arsenal), koju je osnovao Ferhat-paša.</s><s>Ona je zatim, za  vladavine sultana Mehmeda III (1595.-1603.),  pretvorena u grad, a, po onovremenom  običaju, džamija u tvrđavi  je nosila  ime istog sultana.</s>

<s>To je vidljivo iz jedne isprave kojom se u toj džamiji postavlja imam, 1739.</s><s>Grad se zvao Kal'ai-džedid  (Novi Grad).</s><s>Za njega se zna da je popravljan 1639.,  1714., 1737. ili 1738., 1809. i 1868.</s><s>Prilikom posljednih od ovih popravki,  podignuta je i ona topnička kasarna.</s><s>Zabilježeno je da se 1838. nalazio na popisu gradova kojima nisu potrebne popravke.</s><s>Prema Kreševljakoviću, jedan od prethodnih istraživača (A. Georgiceo) je naveo da su u Banjoj Luci postojala dva grada, međusobno udaljena  4 milje, što je gorovo i pogodio, dok je Evlija Ćelebija procjenio da su udaljeni "više od dva koraka", vjerovatno u smislu reći da su veoma blizu.</s><s>I ovaj je grad bio samostalan, jer je imao svoga dizdara.</s><s>Od druge polovine 17. stoljeća Banja Luka je sijedište kapetanije.</s><s>Zapovjednik topčija (topčaga), 1719. je  bio Mustafa Alajbeg Svetačković.</s><s>Banju Luku su 1688., nakratko bili zauzeli "carevci" (Austrijanci).</s><s>Od jula do 4. avgusta Grad je opsjedao je general Hildburghausen i znatno ga oštetio, ali ga nije mogao zauzeti.</s><s>Tog 4.  augusta doživjeli  su "žestoki poraz" i okanili se Bosne.</s><s>Pored ostalog, u brzom uzmicanju, na bojištu su ostavili 12 topova i tri havana.</s><s>Prema Kreševljakoviću, prethodni nonimni opis Bosne, koji je nastao oko 1785., navodi da u gradu ima 50 velikih topova.</s>

<s>U doba Evlije Čelebije, pred ovim gradom se nalazio  stajao top od "30 pedalja".</s><s>Po Franji Jukiću,  oko 1850,  tu je bilo 25 velikih topova, dok su, prema službenom popisu iz 1833.,  u gradu su bila 23 topa, među kojima i onaj tradicionalni top haberdar.</s><s>U ovom je gradu bilo 9 tabija, koje su postojale i do Kreševljakovićevog doba.</s>

<s>Prethodni podaci se  odnose  na današnji grad u Donjem Šeheru, ali se tražio odgovor na pitanje, gdje je bio grad Vrbas, središte Vrbaske županije, koja se sterala s obje strane rijeke Vrbasa.</s>

<s>Kada je rijeć o gradu imenovanom kao Vrbas, zna se da je 1527.,  nakon pada Jajca, zapovjednik Vrbaskog Grada Andrija Radatović, uvidjevši  da se ne može obraniti od Osmanlija, zapalio tvrdi grad i varoš i sramotno pobjegao.</s><s>O mjestu gdje je ovaj grad nalazio ima više pretpostavki, jer se njegova lokacija nije mogla pouzdano odrediti.</s><s>Nije isključena mogućnost grad Vrbas ležao na teritoriju današnjeg Donjeg Šehera i da su njegovom izgradnjom nestali tragovi starog grada Vrbas, koji se u poznatom tursko-ugarskom ugovoru iz 1519. godine pominje posebno, kao i Banja Luka (današnji Gornji Šeher).i na kraće vrijeme Banju *Napomena: Podaci o sudbini ostataka opisanih utvrda, nakon druge polovine prošlog vijeka, nedostupni su.</s>

<s>Povezano 
Zvečaj
Bočac
Zmajevac
Kotor</s>

<s>Reference</s>

<s>Tvrđave u Bosni i Hercegovini
Banja Luka</s>

